Sagunt torna a demanar la construcció d'un centre per a malalts mentals crònics
28 de desembre 2017

![Imagen 1](/media/bvtkiwcn/48_c_monica_caparros.jpg)

El Ple de l'Ajuntament de Sagunt del 26 de desembre va aprovar per unanimitat la petició de construcció d'un centre de rehabilitació i integració social (CRIS) per a malalts mentals crònics en el terme municipal de Sagunt, exactament en la parcel·la que va ser cedida a la Consellería de Sanitat. Així mateix, també va aprovar estudiar la manera de facilitar el trasllat al CRIS situat a Puçol dels residents locals mentre dure la construcció del centre a Sagunt. Esta moció, presentada per tots els grups polítics, respon a la petició de l'Associació Pro-Salut Mental (APROSAM) per a la millora en les condicions d'accés a la prestació de serviciss públic per a les persones amb malaltia mental.

  

La cessió a la Generalitat d'un solar situat en el macrosector VII de Sagunt per a la construcció d'una residència, un centre de dia i un CRIS per a malalts mentals, es va aprovar en el Ple de juliol de 2009, però va ser en la sessió plenària de setembre de 2016 quan es va instar a la Consellería de Benestar a construir un CRIS a Sagunt.

  

Tal com assenyala la moció, un dels problemes dels familiars dels pacients d'este tipus de servicis és que no existix una xarxa de transport adequada, per la qual cosa els usuaris del centre si no compten amb un familiar que els hi porten, resulta difícil que reben l'assistència diàriament. D'esta manera, la moció apunta que li correspon a l'administració facilitar l'accés a estos centres. És per açò que l'Ajuntament de Sagunt mantindrà les reunions pertinents amb els responsables de proporcionar el trasllat dels usuaris al centre de Puçol o, si això fóra infructuós, estudiarà la manera de poder fer-ho de forma legal, segons anuncia la moció.​​

*   [](http://www.facebook.com/sharer.php?u=https://aytosagunto.es/va/actualitat/sagunt-torna-a-demanar-la-construccio-d-un-centre-per-a-malalts-mentals-cronics/ "Facebook")
*   [](http://twitter.com/share?url=https://aytosagunto.es/va/actualitat/sagunt-torna-a-demanar-la-construccio-d-un-centre-per-a-malalts-mentals-cronics/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-torna-a-demanar-la-construccio-d-un-centre-per-a-malalts-mentals-cronics/ "Linked In")
*   [](mailto:?body=https://aytosagunto.es/va/actualitat/sagunt-torna-a-demanar-la-construccio-d-un-centre-per-a-malalts-mentals-cronics/)